پیٹر ریٹکلف

سر پیٹر جان ریٹکلف 
(Sir Peter John Ratcliffe The Oxygen Explorer)

سر پیٹر جان ریٹکلف ہک برطانوی طبیب سائنسدان ہن جنہاں نیفرولوجسٹ (nephrologist) دے طور تے تربیت حاصل کیتی ہے ۔ او جان ریٹکلف ہسپتال ، آکسفورڈ وچ ہک پریکٹسنگ کلینیشن ہن تے 2004 توں 2016 تک یونیورسٹی آف آکسفورڈ وچ نوفیلڈ پروفیسر آف کلینیکل میڈیسن تے نوفیلڈ ڈیپارٹمنٹ آف کلینیکل میڈیسن دے سربراہ ہن ۔ او 2004 توں میگڈلین کالج ، آکسفورڈ دے فیلو ریہے ہن ۔ 2016 وچ او فرانسس کرک انسٹیٹیوٹ وچ کلینیکل ریسرچ ڈائریکٹر بݨے ، تے آکسفورڈ وچ لڈوگ انسٹیٹیوٹ آف کینسر ریسرچ دے ممبر تے یونیورسٹی آف آکسفورڈ وچ ٹارگٹ ڈسکوری انسٹیٹیوٹ دے ڈائریکٹر دے طور تے اپݨا عہدہ برقرار رکھیا ۔ 

 ابتدائی زندگی تے تعلیم 
پیٹر ریٹکلف 14 مئی 1954 کوں لنکاشائر ، انگلینڈ وچ پیدا تھئے ۔ انہاں ابتدائی تعلیم انگلینڈ وچ حاصل کیتی تے بعد وچ گون ویل اینڈ کائوس کالج ، کیمبرج توں تعلیم حاصل کیتی ۔ سائنس نال انہاں دی دلچسپی اینہی دور وچ ودھݨ لڳی ۔ 

 سائنسی سفر دا آغاز 
تعلیم مکمل کرݨ توں بعد ، ریٹکلف کجھ عرصہ مختلف ہسپتالاں وچ کم کریندے ریہے ۔ ول انہاں بطور محقق کم شروع کیتا ۔ 

 آکسیجن سینسنگ 
ریٹکلف دی سب توں اہم تحقیق سیلز دے ذریعے آکسیجن دی دستیابی کوں سنس کرݨ تے ایندے مطابق ڈھالݨ دے میکانزم تے ہئی ۔ انہاں پتہ لڳایا کہ سیلز وچ کجھ خاص پروٹینز ہوندے ہن جیڑھے آکسیجن دی کمی کوں سنس کریندے ہن تے سیلز کوں ایندے مطابق ڈھالݨ وچ مدد کریندے ہن ۔ 

 نوبل انعام 
2019 وچ پیٹر ریٹکلف ، ولیم کیلن تے گریگ سیمینزا کوں "سیلز دے ذریعے آکسیجن دی دستیابی کوں سنس کرݨ تے ایندے مطابق ڈھالݨ دے میکانزم دی دریافتاں کیتے فزیالوجی یا میڈیسن دا نوبل انعام ݙتا ڳیا ۔ 

جان ریٹکلف ہسپتال ، یونیورسٹی آف آکسفورڈ تے فرانسس کرک انسٹیٹیوٹ

ریٹکلف جان ریٹکلف ہسپتال وچ کم کریندے ہن ، یونیورسٹی آف آکسفورڈ وچ پروفیسر ہن تے فرانسس کرک انسٹیٹیوٹ وچ کلینیکل ریسرچ ڈائریکٹر ہن ۔ 

 مہاندرے سائنسدان دی حیثیت نال سنڄاݨ 
پیٹر ریٹکلف ہک عظیم سائنسدان ہن جنہاں طب دے شعبے وچ اہم کردار ادا کیتا ۔ انہاں دی تحقیق نال سیلز دے افعال کوں سمجھݨ وچ ٻہوں مدد ملی ہے ۔ 

 ہݨ وی زندہ ہن 
سر پیٹر جان ریٹکلف ہݨ وی زندہ ہن تے سائنس دے شعبے وچ اپݨا کردار ادایندے پئے ہن ۔